รัฐบาลไทย-ข่าวทำเนียบรัฐบาล-สำนักงานเศรษฐกิจการเกษตรชี้แจง กรณีสถานการณ์ราคาปาล์มน้ำมันตกต่ำ
วันจันทร์ที่ 4 มิถุนายน 2561
สํานักงานเศรษฐกิจการเกษตรชี้แจง กรณีสถานการณ์ราคาปาล์มน้ํามันตกต่ํา
สํานักงานเศรษฐกิจการเกษตรชี้แจง กรณีสถานการณ์ราคาปาล์มน้ํามันตกต่ํา
วันที่ 2 มิถุนายน 2561 นายวิณะโรจน์ ทรัพย์ส่งสุข เลขาธิการสํานักงานเศรษฐกิจการเกษตร กระทรวงเกษตรและสหกรณ์ ชี้แจงประเด็นสถานการณ์ราคาปาล์มน้ํามันตกต่ํา ตามที่ นายทศพล ขวัญรอด ประธานภาคเครือข่ายชาวสวนยางพาราและปาล์มน้ํามันแห่งประเทศไทย กล่าวว่าช่วงครึ่งปีที่ผ่านมาราคาปาล์มน้ํามันตกต่ํา ส่งผลให้ชาวสวนปาล์มประสบภาวะขาดทุนเฉลี่ยกิโลกรัมละ 1.3 บาท หรือประมาณไร่ละ 5,000 บาท ซึ่งเป็นผลจากการประกาศราคารับซื้อน้ํามันปาล์มดิบขององค์การคลังสินค้า นอกจากนี้ยังพบว่าสถานการณ์ปาล์มน้ํามันซึ่งขณะนี้อยู่ระหว่างพักช่วง ทําให้ผลผลิตขาดหาย ซึ่งข้อเท็จจริงราคาปาล์มน่าจะขยับสูงขึ้น แต่กลับพบว่าราคาตกต่ํา ทั้งนี้ในเดือน ก.ค. จะเข้าสู่ช่วงฤดูเก็บเกี่ยวผลผลิตทําให้มีปริมาณปาล์มน้ํามันเพิ่มมากขึ้น และจะส่งผลต่อราคา โดยมีข้อเรียกร้องให้รัฐบาลดําเนินการ ดังนี้
1. รัฐบาลควรยกเลิกราคาประกาศขององค์การคลังสินค้า ที่รับซื้อน้ํามันปาล์มดิบที่กิโลกรัมละ 21 บาท โดยประกาศราคาลอยตัวให้เป็นกลไกตลาดเสรี 2. รัฐบาลควรกําหนดนโยบายพลังงาน โดยนําน้ํามันปาล์มไปแปรรูปเป็นพลังงาน เช่น จาก บี 7 เป็น บี 20 รวมทั้งมีมาตรการเข้มงวดในการป้องกันน้ํามันปาล์มนําเข้า ซึ่งที่ผ่านมามีการนําเข้าโดยการบรรจุถุงดําบรรทุกรถเทรลเลอร์และนําเข้าสู่โรงงานเป็นจํานวนมาก 3. มีมาตรการป้องกันการลักลอบการนําเข้าน้ํามันปาล์ม
ข้อเท็จจริง
เนื่องจากสภาวะอากาศเอื้ออํานวย ทําให้ผลผลิตปาล์มน้ํามันในปี 2560-2561 มีมากขึ้นและออกสู่ตลาดเพิ่มขึ้นตั้งแต่ช่วงไตรมาสที่ 4 ของปี 2560 ในขณะที่ความต้องการใช้ยังคงทรงตัว ส่งผลให้สต็อกน้ํามันปาล์มดิบเพิ่มขึ้นอย่างต่อเนื่อง ณ สิ้นเดือนมีนาคม 2561 มีสต็อกน้ํามันปาล์มดิบคงเหลือสูงกว่าระดับสต็อกที่เหมาะสมซึ่งจะส่งผลให้ราคาผลปาล์มน้ํามันที่เกษตรกรขายได้มีแนวโน้มลดลงอย่างต่อเนื่องไปถึงไตรมาสที่ 2
คณะกรรมการนโยบายปาล์มน้ํามันแห่งชาติ (กนป.) ในคราวประชุมวันที่ 11 พฤษภาคม 2561 มีมติเห็นชอบมาตรการการปรับสมดุลน้ํามันปาล์มในประเทศดังนี้
1) เร่งผลักดันการส่งออกน้ํามันปาล์มดิบจํานวน 300,000 ตัน ภายในระยะเวลา 5 เดือน (จนถึง 31 ต.ค. 61) เพื่อลดสต็อกน้ํามันปาล์มให้เข้าสู่ระดับปกติ และช่วยรักษาเสถียรภาพราคาปาล์มน้ํามันและน้ํามันปาล์ม ตามที่คณะอนุกรรมการเพื่อบริหารจัดการปาล์มน้ํามันและน้ํามันปาล์มด้านการตลาดเสนอ ซึ่งจะได้เสนอคณะรัฐมนตรี เพื่อพิจารณาอนุมัติใช้งบประมาณจากงบกลางรายการเงินสํารองจ่าย เพื่อกรณีฉุกเฉินหรือจําเป็นวงเงิน 525 ล้านบาท
2) มอบหมายให้กระทรวงพลังงานเร่งรัดดําเนินการตามมติคณะกรรมการบริหารนโยบายพลังงาน (กบง.) เมื่อวันที่ 2 พฤษภาคม 2561 ที่เห็นชอบในหลักการแนวทางการส่งเสริมการใช้น้ํามันดีเซลหมุนเร็ว B20 ในรถบรรทุกขนาดใหญ่
3.) มอบหมายให้กรมเจรจาการค้าระหว่างประเทศ กรมการค้าต่างประเทศ หารือร่วมกับกรมศุลกากร พิจารณากําหนดแนวทางการบริหารจัดการการถ่ายลําผ่านแดนน้ํามันปาล์มเพื่อสามารถกํากับดูแล ความถูกต้องของสินค้าที่ถ่ายลําและผ่านแดน และไม่ให้ส่งผลกระทบต่ออุตสาหกรรมภายในประเทศ โดยคํานึงถึงกฎเกณฑ์การค้าระหว่างประเทศและกฎระเบียบของไทย รวมถึงให้ความเข้มงวดในเรื่องของมาตรการการป้องกันการลักลอบนําเข้าน้ํามันปาล์มดิบ ซึ่ง กนป. ได้มีคําสั่งเมื่อวันที่ 2 กุมภาพันธ์ 2560 แต่งตั้งคณะทํางานแก้ไขปัญหาการนําเข้าน้ํามันปาล์มและผลิตภัณฑ์น้ํามันปาล์ม โดยมีอํานาจหน้าที่กําหนดแผนมาตรการแนวทางในการบูรณาการทุกหน่วยงานที่เกี่ยวข้องในการแก้ไขปัญหาการนําเข้าน้ํามันปาล์มและผลิตภัณฑ์น้ํามันปาล์มทั้งระบบ
นอกจากนี้ มีการดําเนินการเพื่อให้โรงงานสกัดน้ํามันปาล์มมีประสิทธิภาพเพิ่มขึ้น โดยมอบหมายให้กระทรวงอุตสาหกรรมเร่งรัดออกประกาศกระทรวงอุตสาหกรรม เรื่องกําหนดวัตถุดิบและคุณภาพผลิตภัณฑ์ของโรงงานสกัดน้ํามันปาล์มโดยเร็ว ทั้งนี้ อาจพิจารณาจัดทําแผนงานในการปรับข้อกําหนดคุณภาพการสกัดน้ํามันปาล์มของโรงงานฯ ให้มีเปอร์เซ็นต์น้ํามันสูงขึ้นเป็นลําดับตามระยะเวลาที่กําหนด
------------------------------